ddrg/super_eurlex huggingface dataset:
J.

ker so varnostne in vojaške razmere v Somaliji še vedno nevarne in nepredvidljive; ker je misija Afriške unije AMISOM uspela odriniti islamsko milico Al Šababa in je šele pred kratkim napotila 100 vojakov v Baidoi; ker je Kenija pred kratkim vojaško posredovala v južni in osredji Somaliji, a ni mogla odločno poraziti Al Šababa; ker so sile etiopske državne obrambe februarja 2012 posredovale v regijah Hiran in Bay; ker je Human Rights Watch objavil poročila o zlorabah človekovih pravic, mučenju, samovoljnih pridržanjih, usmrtitvah po hitrem postopku in nezakonitih povračilnih napadih na civiliste, ki so jih izvedle etiopske sile ter milice, privržene prehodni zvezni vladi Somalije; ker je skupina ZN za nadzor nad sankcijami obtožila sosednjo Eritrejo, da dobavlja orožje, usposabljanje in finančno pomoč Al Šababu ter s tem krši embargo ZN na orožje;
L.

ker imajo regionalni organi za varstvo človekovih pravic zelo pomembno vlogo pri spodbujanju in varovanju mehanizmov za človekove pravice in uveljavljajo splošne standarde in pogodbe o človekovih pravicah, kar so generalna skupščina ZN in njen svet za človekove pravice, nevladne organizacije in zagovorniki človekovih pravic večkrat priznali;
K.

ker je postavitev te prijavne točke sprožila ostro razpravo na Nizozemskem in so številne politične stranke, mediji, voditelji malih in srednjih podjetij ter drugih družb, voditelji iz civilne družbe in posamezni državljani obsodili pobudo stranke PVV; ker so bile sprožene številne protipobude, kot na primer spletno mesto, na katerem je mogoče poročati o pozitivnih izkušnjah s Poljaki;
6.

ob priznavanju pravice do dostopa do informacij kot enega od temeljev demokracije poudarja, da dostop do informacij ne sme povzročiti kršitve drugih temeljnih pravic, kot je pravica do zasebnosti in varstva podatkov; poudarja, da je dostop do informacij v lasti institucij EU bistvenega pomena za državljane, ki želijo razumeti politične in gospodarske razmisleke, na katerih temelji sprejemanje odločitev; meni, da bi Komisija lahko izboljšala dostop do informacij o preiskavah in primerih kršitev, ne da bi bil ogrožen namen preiskav, in da lahko prevladujoči javni interes upraviči dostop do teh primerov, zlasti če gre za temeljne pravice, zdravje ljudi ali živali in zaščito okolja pred nepopravljivo škodo, ali če potekajo postopki v zvezi z diskriminacijo neke manjšine ali kršenjem osebnega dostojanstva, pod pogojem, da je pri tem zagotovljeno varovanje poslovne tajnosti in občutljivih informacij v zvezi s sodnimi primeri, primeri na področju konkurence in osebnimi spisi;
E.

ker so dolgoročni načrti temelj skupne ribiške politike in bistveno sredstvo za ohranitev virov, saj vsebujejo splošne določbe, ki so potrebne za uresničevanje ciljev te politike, in jih je zato treba sprejeti po rednem zakonodajnem postopku v skladu s členom 43(2) PDEU;
47.

ponavlja svoje stališče o pravicah na področju spolnega in reproduktivnega zdravja, kot je navedel v resolucijah z dne 10. februarja 2010 in 8. marca 2011 o enakosti med ženskami in moškimi v Evropski uniji – 2009 in 2010; v tej zvezi izraža zaskrbljenost zaradi nedavnega zmanjšanja sredstev za načrtovanje družine in spolno vzgojo ter omejitve dostopa do storitev na področju spolnega in reproduktivnega zdravja v nekaterih državah članicah, zlasti do zaščite nosečnosti in materinstva ter varnega in zakonitega splava; poudarja, da morajo imeti vse ženske nadzor nad svojimi spolnimi in reproduktivnimi pravicami, vključno z dostopom do cenovno dostopne in kakovostne kontracepcije;
46.

poudarja, da so nedavne preiskave, ki so jih izvedli ameriški, angleški in japonski regulativni organi, razkrile, da so se med krizo pojavili dokazi, da so ameriške in evropske banke prirejale obrestne mere LIBOR; je zato zaskrbljen zaradi možnega izkrivljanja na trgu, ki jih je ustvarilo tovrstno ravnanje;
11.

meni, da bi obveznice za stabilnost lahko dodatno spodbudile upoštevanje pakta stabilnosti in rasti, če bodo povezane z moralnim tveganjem in vprašanjem skupne odgovornosti; ugotavlja, da je treba nadaljevati delo glede možnosti, predstavljenih v zeleni knjigi, v povezavi z: — učinkovitimi tržnimi pobudami za zmanjšanje stopnje dolga; — vstopnimi in izstopnimi merili, sporazumi o pogojenosti, sporazumi o zapadlosti, prerazporeditvijo financiranja za sedanje države z bonitetno oceno AAA; — sistemom diferenciacije obrestnih mer med državami članicami z različnimi ocenami; — proračunsko disciplino in povečanjem konkurenčnosti, — procikličnimi in dolžniško-deflacijskimi učinki; — zadostno privlačnostjo za tržne vlagatelje, pri čemer je treba omejiti ali preprečiti pretirano koncentracijo ali prerazporeditev tveganj po državah, — prednostjo obveznic za stabilnost pred nacionalnimi obveznicami, če bi država članica ustavila plačilo dolga; — merili za dodelitev posojil državam članicam in sposobnostjo za odplačilo dolga, — merljivimi in izvršljivimi programi za odplačilo dolga; — podrobnostmi obvezujočega načrta, podobnega maastrichtskim merilom za uvedbo enotne valute, — sodelovanjem z evropskim instrumentom za finančno stabilnost/evropskim mehanizmom za stabilnost za države, ki imajo težave z likvidnostjo; — ustreznimi pravnimi zahtevami, vključno s spremembami pogodb in ustav;
43.

ponovno poudarja, da je mednarodno sodelovanje v miroljubne namene osnovna vrednota in bistvo politik Evropske unije; meni, da bi moralo mednarodno sodelovanje spodbuditi evropsko tehnologijo, infrastrukturo in storitve, tehnično in industrijsko odličnost, optimalen dostop evropskih uporabnikov do podatkov, izmenjavo znanja in medobratovalen razvoj aplikacij, s katerimi se bosta lahko Evropa in svet spoprijela z velikimi družbenimi izzivi, s katerimi se soočata; poudarja, da bi morala imeti Evropska unija vodilno vlogo na področju vesolja in ohraniti pomembno strateško vlogo na svetovni ravni, predvsem v mednarodnih pogajanjih o sistemu prepoznavanja vesoljskih dogodkov in raziskovanju vesolja; poudarja, da so lahko prizadevanja v sektorju vesoljske politike učinkovitejša ob industrijskem sodelovanju in z delitvijo naložb v obsežne programe;
113.

obžaluje zmanjšanje javnih izdatkov in naložb na področju izobraževanja v številnih nacionalnih proračunih, ponovno poudarja potrebo po prednostni razvrstitvi javnih naložb v področja, ki spodbujajo trajnostno rast, kot so raziskave in inovacije ter izobraževanje, ter poudarja, da so glede na visoke stroške zaradi marginalizacije mladih na trgu dela naložbe v izobraževanje in usposabljanje gospodarskopolitičen ukrep; poudarja, da je pomembno zagotoviti nenehno in obsežno vlaganje v izobraževanje, usposabljanje in vseživljenjsko učenje učiteljev, pri čemer si je treba vseskozi usklajeno in po vsej EU prizadevati za doseganje drugih skupnih izobraževalnih ciljev; poudarja, da ima bistveno vlogo program vseživljenjskega učenja;
—

ob upoštevanju osnutka protokola med Evropsko unijo in Kraljevino Maroko o določitvi ribolovnih možnosti in finančnega nadomestila v skladu s sporazumom o partnerstvu v ribiškem sektorju med Evropsko skupnostjo in Kraljevino Maroko (11225/2011),
5.

poziva države članice in Komisijo, naj v sodelovanju s Haaško konferenco, Svetom Evrope in organizacijami, ki skrbijo za otroke, razvijejo okvir za zagotavljanje preglednosti in učinkovitega ocenjevanja trendov na področju zapuščenih in posvojenih otrok, tudi tistih, ki so bili posvojeni mednarodno, ter naj svoje ukrepe usklajujejo, da bi preprečevale trgovino z otroki;
46.

meni, da podjetja potrebujejo jasna in nedvoumna evropska pravila o DDV v podporo čezmejnim dejavnostim ter za zmanjšanje upravnih bremen in s tem stroškov za podjetja; poziva države članice in Komisijo, naj izboljšajo kakovost in jasnost, tako da: — pripravljajo celovite in visoko kakovostne ocene učinka, pri čemer v postopek vključujejo tudi podjetja EU, da bi tako podprli zakonodajne predloge; — ohranjajo stik s podjetji na nacionalni ravni tako v času pogajanj kot med izvajanjem; — uporabljajo uredbe Sveta za podporo direktiv Sveta na področjih, kjer bi to zagotovilo dodatno jasnost; — zagotovijo odlične, pravočasne in dostopne informacije in smernice o nacionalnih pravilih, tudi na ravni EU, zlasti na področjih, na katerih obravnava ni enotna; — izkoristijo priložnosti za uporabo tehnologije za širjenje informacij na ravni EU; delijo zamisli in pristope iz primerov dobre prakse na Forumu EU ali v Odboru za DDV; — vključijo podjetja, morebiti kot zunanje strokovnjake, v podporo vidikom dela Odbora za DDV na ravni EU; — na splošno povečajo udeležbo podjetij v postopku, s čimer bi uporabili znanje podjetnikov, ki so si to znanje pridobili kot neplačani pobiralci davkov in se vsakodnevno srečujejo s transakcijami znotraj Skupnosti;
F.

ker je bilo po podpisu konvencije o kasetnem strelivu to strelivo pred kratkim domnevno uporabljeno proti civilnemu prebivalstvu v Kambodži, na Tajskem in v Libiji in ker je treba sedaj nujno ukrepati in zagotoviti odstranjevanje neeksplodiranega kasetnega podstreliva, s čimer bi preprečili nove smrti in poškodbe;
33.

poudarja pomembno vlogo, ki jo ima civilna družba pri določanju prednostnih politik; poudarja pomen dialoga z organizacijami civilne družbe; poudarja tudi ključno vlogo predstavnikov civilne družbe in njihovega prispevka h krepitvi regionalnega sodelovanja pri socialnih in političnih vidikih; pozdravlja, da je novi zakon o združevanju, ki je bil sprejet leta 2009, jasno opredelil pravni status nevladnih organizacij ter da je bil dosežen napredek v sodelovanju med srbskimi upravnimi organi in civilno družbo; priznava prizadevanja vlade za posvetovanje s civilno družbo; poziva oblasti, naj sprejmejo nadaljnje ukrepe za formalizacijo in povečanje udeležbe predstavnikov civilne družbe v procesu oblikovanja politik in pri spremljanju dejavnosti oblasti; poudarja, da je treba podpreti in zaščititi zagovornike človekovih pravic, zlasti aktiviste lezbičnih, gejevskih, biseksualnih in transseksualnih gibanj, ljudi, ki se ukvarjajo s preiskovanjem vojnih zločinov, ter ljudi, ki se zavzemajo za boljše odnose med Srbijo in Kosovom;
22.

naroči svojemu predsedniku, naj to resolucijo posreduje Svetu, Komisiji, podpredsednici Komisije/visoki predstavnici Unije za zunanje zadeve in varnostno politiko, vladam in parlamentov držav članic, vladi in parlamentu Ruske federacije, vladi in parlamentu Ljudske republike Kitajske, administraciji in kongresu ZDA, generalnemu sekretarju Arabske lige, vladi Arabske republike Egipt ter vladi in parlamentu Sirske arabske republike.
52.

opozarja, da so ukrepi v korist biotske raznovrstnosti potrebni tudi v nekmetijskih sektorjih; ugotavlja, da so zelenice ob cestah, območja ob železniških progah, gozdna območja, kjer tečejo električni vodi, ter javni in zasebni vrtovi velike površine, ki z ustreznim upravljanjem lahko zelo povečajo vire cvetnega prahu in nektarja za čebele in opraševalne žuželke; meni, da se mora to uresničiti v okviru usklajenega upravljanja zemljišč in ob zagotavljanju cestne varnosti;
38.

priporoča, naj se nujno ustanovi čezmejna agencija pod pokroviteljstvom Združenih narodov, katere izrecne naloge bi bile izmenjava razpoložljivih podatkov, reševanje problemov in vzrokov čezmejnih z vodo povezanih tveganj in predlaganje ustreznih ukrepov za prilagajanje in blažitev posledic; poudarja, da bi brez take agencije na čelu težave pri kritičnih pogajanjih o preprečevanju poplav in blažitvi njihovih posledic lahko bile med državami v konfliktu nepremagljive; poudarja, da so ledeniške regije, ki so pogosto vir poplav, strateško pomembne točke, ki razmejujejo narode, zato so lahko zadevne strani zadržane pri širjenju ključnih informacij;
36.

poziva Komisijo, naj pripravi jasne smernice in ustrezne zakonodajne predloge, s katerimi bi podjetjem, povezanim z organiziranim kriminalom in mafijskimi združbami, preprečila sodelovanje na javnih razpisih in pri upravljanju javnih naročil; poziva Komisijo in države članice, naj zagotovijo sledljivost finančnih tokov, povezanih s pogodbami za javna naročila gradenj, storitev in blaga storitvami ter naj pretehtajo možnost uvedbe pravil za kaznovanje oviranja upravnih postopkov za izbiro izvajalca javnega naročila; poziva Komisijo, naj zagotovi celovito in pravilno izvajanje člena 45 Direktive 2004/18/ES z načelno izključitvijo mehanizmov "samoočiščenja” ter pri tem jasno nakaže, da bo prišlo do izločitve zaradi obsodb tako pravnih kot fizičnih oseb, zagotovi pa naj tudi, da bo to podlaga za trajno izločitev ali za izločitev za razumno obdobje ter da ne bo omejena zgolj na trajanje obsodbe; poziva Evropsko komisijo, naj predstavi predloge, ki določajo razloge za izključitev iz javnih naročil in posebne varnostne ukrepe za osebe, ki so predmet tekočih preiskav ali kazenskih postopkov; poziva k razširitvi niza kaznivih dejanj, ki so lahko razlog za izključitev, in sicer na vsa kazniva dejanja, ki se običajno storijo v povezavi z organiziranim kriminalom, ter k izvajanju ukrepov za preprečevanje izogibanja zakonodaji s pomočjo slamnatih mož in pomagačev; poziva države članice, naj sprejmejo podobne ukrepe za vse oblike pogodb, koncesij, licenc in državne pomoči, četudi jih ne zajema zakonodaja EU; poziva Komisijo, naj razvije primerne zakonodajne in operativne instrumente za izmenjavo informacij med državami članicami ter med državami članicami in institucijami EU in agencijami ter za izdelavo "črnih seznamov" za preprečevanje nezakonitega prisvajanja javnih sredstev v EU;
31.

opozarja, da je treba poskrbeti za večjo preglednost upravljanja peticij: interno tako, da se poslancem omogoči neposreden dostop do arhivov peticij prek programa E-peticije, poenostavi notranji postopek in vzpostavi tesno sodelovanje med poslanci, predsednico Odbora za peticije in njegovim sekretariatom, eksterno pa z vzpostavitvijo interaktivnega portala za vlagatelje peticij; poleg tega bi morali imeti poslanci prek programa E-peticije dostop do peticij, katerih vlagatelji so želeli ostati anonimni;
68.

zahteva, da Evropska investicijska banka in Evropski investicijski sklad prevzameta vodilno vlogo na evropski ravni pri sprostitvi sredstev za mala in srednja podjetja s preprostejšimi in jasnejšimi postopki, pri tem pa sodelujeta s finančnimi institucijami držav članic ter poskusita preprečiti oblikovanje shem, ki so podobne obstoječim strukturam na nacionalni ravni, da bodo lahko podjetja brez težav dostopala do sredstev po običajnih poteh; priporoča, naj EIB in EIF delujeta kot filter, tako da se osredotočita na prednostne sektorje v okviru strategije EU 2020, in sicer krepitev gospodarstva, zaposlovanja, okoljske trajnosti in učinkovite rabe virov, ter opravljata vlogo mentorja izbranim skupinam malih in srednjih podjetij, s sodelovanjem v razpravah z bankami in njihovimi skupinami za obvladovanje tveganja, da bi malim in srednjim podjetjem pomagala pridobiti dolgoročna posojila; poziva k polnemu izkoriščanju zmogljivosti EIB za zagotavljanje financiranja;
B.

ker je svoboda gibanja postala eden od stebrov državljanstva EU in eden od temeljev tega območja svobode, varnosti in pravice, ki obsega pravico do svobodnega gibanja in prebivanja v vseh državah članicah ter uživanja enakih pravic, zaščite in jamstev, vključno s prepovedjo vseh oblik diskriminacije na osnovi državljanstva,
—

ob upoštevanju mednarodnih, evropskih in nacionalnih aktov o človekovih pravicah in temeljnih svoboščinah ter o prepovedi samovoljnega pridržanja, prisilnega izginotja in mučenja, kot so Mednarodni pakt o državljanskih in političnih pravicah (MPDPP) z dne 16. decembra 1966 in Konvencija ZN proti mučenju in drugim krutim, nečloveškim ali poniževalnim kaznim ali ravnanju z dne 10. decembra 1984 ter pripadajoči protokoli,
110.

poudarja pomen tesnejšega in učinkovitejšega sodelovanja z zasebnim sektorjem in finančnimi institucijami, kot sta Evropska investicijska banka in Evropska banka za obnovo in razvoj, da bi spodbudili potrebno financiranje, predvsem za prednostne čezmejne projekte; poziva Komisijo, naj preuči tudi ostale inovativne finančne instrumente in pomaga pri spodbujanju vzpostavljanja javno-zasebnih partnerstev, za katera morajo lokalni, regionalni in nacionalni organi zagotoviti ustrezne spodbude ter potreben zakonodajni okvir in podporo politikam; v zvezi s tem poudarja potrebo po razvoju tehnične pomoči in finančnega inženiringa na ravni lokalnih in regionalnih organov, s čimer bi lokalne akterje podprli pri oblikovanju projektov energetske učinkovitosti, npr. z izkoriščanjem instrumenta za tehnično pomoč ELENA v okviru evropskega partnerstva za inovacije in izkušenj družb za energetske storitve (ESCO) glede infrastrukture za energetsko učinkovitost;
143.

poziva Komisijo, države članice ter lokalne in regionalne organe, naj spodbujajo uporabo e-javnih naročil, zlasti pa, naj začnejo uporabljati predkomercialna javna naročila, vključno s skupnimi in elektronskimi javnimi naročili, ob čemer je treba spoštovati pravila o varstvu podatkov, ki so sestavni del evropske inovacijske strategije; poziva zlasti Komisijo, naj v okviru splošne revizije pravnega okvira za javna naročila pojasni in poenostavi zadevna pravila in omogoči naročnikom, naj predkomercialna javna naročila pregledneje uporabljajo; Komisijo in države članice tudi poziva, naj spodbujajo pregledno vključitev natančno določenih in resnično socialnih, okoljskih, inovativnih meril in meril pravične trgovine v javna naročila, pri tem pa ne ovirajo aktivnega udejstvovanja malih in srednjih podjetij v procesu oblikovanja novih in inovativnih rešitev in naj spoštujejo veljavna konkurenčna pravila;
37.

poudarja, da imajo evropska podjetja, njihove podružnice in njihovi podizvajalci glede na svojo težo v mednarodni trgovini bistveno vlogo pri spodbujanju in širitvi socialnih standardov in standardov s področja dela po svetu, tako da bi morala ravnati v skladu z evropskimi vrednotami in mednarodno priznanimi standardi; meni, da bi bilo pravilno in ustrezno, da bi evropska podjetja, ki svojo proizvodnjo preselijo v države z manj strogimi socialnimi obveznostmi, prevzela odgovornost, tudi pred evropskimi sodišči, za morebitno škodo in negativne eksternalije, ki jih utrpi lokalno prebivalstvo;
74.

ponovno poudarja svoje mnenje, da ima Pakistan osrednjo vlogo v regiji in da je stabilen, laičen in zakonit Pakistan bistvenega pomena za stabilnost Afganistana in širše regije; poudarja tudi potencialno vlogo Pakistana v afganistanskem mirovnem procesu; poudarja, da Pakistan ne sme biti varna oaza za Al Kaido in talibane; priznava, da so uničujoče poplave avgusta 2010 pomenile udarec novi pakistanski vladi, ki je začela dosegati napredek pri obravnavi številnih izzivov; poziva Svet in Komisijo, naj se skupaj s širšo mednarodno skupnostjo odzoveta z odločnim prikazom solidarnosti in konkretno podporo pakistanskim nujnim potrebam za obnovo in rehabilitacijo po poplavi ter prizadevanjem države za izgradnjo trdne in uspešne družbe; pozdravlja in spodbuja prizadevanja EU, da okrepi politično podporo za pospešeno gradnjo institucij in zmogljivosti v Pakistanu ter pomoč pakistanskim demokratičnim institucijam v boju proti ekstremizmu, zlasti s prizadevanji za odpravo zakonov o bogoskrunstvu in z zagotavljanjem podpore pakistanski civilni družbi; poziva Pakistan, naj takoj pristopi k Pogodbi o neširjenju jedrskega orožja in v celoti sodeluje z Mednarodno agencijo za jedrsko energijo pri razkrivanju jedrskega orožja in objektov v Pakistanu;
34.

priznava, da so podjetniška MSP v veliki meri gonilna sila za rast in inovacije; poudarja, da bi bilo treba več pozornosti nameniti spodbujanju razvoja podjetniškega duha na vseh ravneh izobraževanja in usposabljanja ter pri tem uporabiti inovativne metode, na primer oblikovanje resničnih mini podjetij v srednješolskem izobraževanju; poudarja, da je pomembno podpirati razvoj vodstvenih in digitalnih znanj in spretnosti, ki jih v današnjem tržnem okolju potrebujejo uspešna mala podjetja;
36.

ugotavlja, da je pri izvajanju nekaterih projektov razgradnje, kot so obnova sistema za fizično varovanje območja, projekti obdelave historičnih odpadkov in izgradnja prehodnih skladišč za radioaktivne odpadke za objekt Bohunice, prišlo do občutnih zamud; nemudoma poziva Komisijo in slovaško stran, da ukrepata pri preprečevanju zamud in se izogibata poseganju v načrtovan napredek pri delih za razgradnjo;
13.

naroča svojemu predsedniku, naj to resolucijo posreduje Svetu, Komisiji, visoki predstavnici, vladam in parlamentom držav članic, vladam držav G8, vladama in parlamentoma Zimbabveja in Južne Afrike, generalnemu sekretarju Commonwealtha, generalnemu sekretarju OZN, predsednikoma komisije in izvršnega sveta Afriške unije, panafriškemu parlamentu, generalnemu sekretarju in vladam Skupnosti za razvoj južne Afrike in njenemu parlamentarnemu forumu.
45.

na praktični ravni opozarja, da je pomembno imeti v Ženevi in New Yorku večjo, dobro financirano delegacijo EU; poudarja, da mora biti dogajanje v Ženevi in New Yorku sestavni del zunanje politike EU, pri kateri naj bo v ospredju izboljšanje notranje usklajenosti, ob tem pa tudi poudarja, da morata biti dvo- in večstranska raven dobro usklajeni;
12.

opozarja, da so finančni ukrepi za podporo malim in srednjim podjetjem danes vključeni v številne programe EU, kot so okvirni program za konkurenčnost, strukturni skladi (JEREMIE), sedmi okvirni program in drugi, ter ugotavlja, da med temi programi premalo usklajevanja; poziva Komisijo naj zagotovi boljšo usklajenost med različnimi programi, da bi se zagotovila jamstva in dobra uravnoteženost med nacionalnimi shemami in shemami EU za podporo financiranja inovacij ali nudenja tveganega kapitala za mala in srednja podjetja; poziva Komisijo, naj za različne finančne instrumente EU, namenjene malim in srednjim podjetjem, oblikuje sistem „vse na enem mestu“;
G.

ker lezbijke, geji, biseksualci in transseksualci v Ugandi, pa tudi tisti, katerih fotografije in podatki so se pojavili v tabloidu Rolling Stone in katerih podatki so bili kasneje prebrani na radiu in na televiziji, sedaj dejansko tvegajo kazenski pregon, so večinoma postali brezdomci, brezposelni in so se prisiljeni izogibati javnim krajem ter se skrivati pred javnostjo,
1.

izraža svojo solidarnost s tunizijskim ljudstvom, ki je zaradi želje po legitimnih demokratičnih spremembah in potrebe po izboljšanju socialnih pogojev in pogojev za dostop do dela svojo državo pripeljalo do zgodovinskega političnega preobrata; s tem v zvezi pozdravlja njegov pogum in odločnost, pokazana v demonstracijah, ter izraža sožalje družinam žrtev ter svojo solidarnost ranjenim;
5.

ponovno poudarja, da je treba sprejeti belo knjigo EU o varnosti in obrambi, ki bi temeljila na sistematičnih in strogih pregledih varnosti in obrambe, ki bi jih izvajale države v skladu s skupnimi merili in časovnim razporedom, in bi jasneje opredelila varnostne in obrambne cilje, interese in potrebe Unije v povezavi s sredstvi in viri, ki so na voljo; poudarja, da bi morala bela knjiga tudi opredeliti področja, na katerih, in pogoje, pod katerimi je zaželeno večje civilno-vojaško sodelovanje, da pripomore k uresničitvi teh ciljev; meni, da bi morala bela knjiga EU jasno opredeliti možnosti za združevanje virov na ravni EU ter nacionalne specializacije in uskladitve zmogljivosti, da bi se dosegle ekonomije velikega obsega;
E.

ker sta bili regionalni srečanji SPS, ki sta se leta 2009 odvijali v Gvajani in Burkini Faso, zelo uspešni in sta privedli do sprejetja zgoraj navedenih sporočil iz Georgetowna in Ouagadougouja,
6.

podpira pobudo „Prijatelji Moldavije“, pri kateri sodeluje več ministrov za zunanje zadeve iz držav članic in komisar EU za širitev in evropsko sosedsko politiko Štefan Füle, njen cilj pa je izraziti odločno podporo in solidarnost EU z Republiko Moldavijo in kot jasen signal močne zavezanosti podpreti državo pri spopadu z izzivi, ki so pred njo; meni, da bo pobuda Republiki Moldaviji učinkovito pomagala pri izvajanju notranjih reform in jo približala Evropski uniji;